Në zbatim të kontratës koncesionare për landfillin e Sharrës ndërmjet autoritetit kontraktor Ministria e Infrastrukturë dhe Energjisë dhe subjektit Integrated Energy BV SPV, kërkojmë të na vihet në dispozicion informacioni si më poshtë:

1. Na informoni mbi përqindjen e pronësisë së kompanisë Integrated Energy BV (sot GeoGenix me seli ne Holandë) e shpallur fituese e tenderit për Inceneratorin e Tiranës, në momentin e shpalljes fituese dhe në momentin e nënshkrimit të kontratës.

|  |  |
| --- | --- |
| Subjekti aksioner | Përqindja e pronësisë |
| Integrated Technology Services |  |
| Energy Recuperator |  |
| Paul Wurth |  |

1. Na informoni mbi ccdo ndryshim të pronësisë së kompanisë GeoGenix nga data e shpalljes fituese e tenderit deri në datën e kësaj kërkese.

|  |  |  |  |
| --- | --- | --- | --- |
| Data e ndryshimit te pronësisë | Aksioneri që shet aksionet | Aksioneri që blen aksionet | Përqindja e pronësisë së transferuar |
|  |  |  |  |
|  |  |  |  |
|  |  |  |  |

1. Në cilën date subjekti Paul Wurth ka shitur aksionet dhe ndaj kujt subjekti blerës? Kush ishtë në momentin e shitjes pronari fundor i subjektit të ri blerës të aksioneve?
2. Në cilën date subjekti Energy Recuperator ka shitur aksionet dhe ndaj kujt subjekti blerës? Kush ishtë në momentin e shitjes pronari fundor i subjektit të ri blerës të aksioneve?
3. Në cilën date subjekti Integrated Technology Services ka shitur aksionet dhe ndaj kujt subjekti blerës? Kush ishtë në momentin e shitjes pronari fundor i subjektit të ri blerës të aksioneve?
4. Kush është pronari fundor i 2% të aksioneve të kompanisë GeoGenix të padeklaruara në QKB?
5. Në zbatim të nenit 32 të ligjit “për Koncesionet dhe PPP-të të ndryshuar” ju lutem na vini në dispozicion për secilin nga transferimet e pronësisë që kanë ndodhur në subjektin GeoGenix, nga data e shpalljes së fituesit të tenderit deri në datën e kësaj kërkese, si më poshtë vijon:

* Pëlqimin paraprak të autoritetit kontraktor.
* Vërtetim që pronari tek i cili janë transferuar aksionet përmbush kërkesat e përshtatshmërisë të përcaktuara në dokumentat e tenderit në bazë të së cilave kontrata është dhënë fillimisht.
* Analizën e kryer nga autoriteti kontraktor që transferimi i kontratës së koncesionit nuk prish cilësinë dhe nuk përkeqëson vazhdimësisë e realizimit dhe përmbushjes së kontratës.
* Miratimin e autoritetit kontratktues dhe ministrisë së financave
* Për transferimet e ndodhura pas datës 18.07.2019, miratimin paraprak nga minsitria përgjegjëse për financat që vlerëson se transferimi i kontratës së koncesionit nuk prish cilësinë dhe nuk përkeqëson vazhdimësisë e realizimit dhe përmbushjes së kontratës.
* Për transferimet e ndodhura pas datës 18.07.2019, miratimin nga Këshilli i Minsitrave.